MT
L 58/1474
Il-Ġurnal Uffiċjali tal-Unjoni Ewropea
23.2.2023
IL-KUMMISSJONI PROĠETTI PILOTA
KAPITOLU PP 07 — INVESTIMENT FIN-NIES, FIL-KOEŻJONI SOĊJALI U FIL-VALURI (ikompli) PP 07 23
(ikompli)
PP 07 23 02
(ikompli) — it-titjib tas-saħħa tal-impjegati u t-tnaqqis tal-istress tagħhom; — l-iffaċilitar ta' karrieri itwal; — il-ħolqien ta' impjiegi ġodda; — it-tiġdid tal-piramida tal-età fil-kumpanija; — l-implimentazzjoni ta' organizzazzjonijiet li jikkwalifikaw u ż-żieda fir-responsabbiltajiet tal-ħaddiema kollha (peress li l-maniġers tagħhom ukoll ġeneralment jaħdmu inqas, dan jagħti l-opportunità lill-ħaddiema kollha biex iżidu r-responsabbiltajiet tagħhom); — it-titjib tal-aċċess għat-tagħlim tul il-ħajja (b'mod partikolari fl-SMEs); — żieda fl-użu tal-aktar magni għaljin kif ukoll żieda fl-amplitudni fis-siegħa tal-ħinijiet tal-ftuħ għall-klijenti...
X'inhu r-riżultat ta' dawn l-esperjenzi?
X'kienu s-suċċessi tagħhom?
X'kienu l-fallimenti tagħhom?
L-għan ta' dan il-proġett pilota huwa li jagħmel l-aktar valutazzjoni kompluta u prammatika possibbli tal-esperimenti li jikkonċernaw l-organizzazzjoni tal-ħin tax-xogħol.
Din l-analiżi tiġi ppreżentata lil dawk li jieħdu d-deċiżjonijiet soċjali u politiċi.
L-analiżi se tkun disponibbli wkoll f'materjal edukattiv (infografika, filmati, eċċ.) sabiex il-pubbliku ġenerali jiġi infurmat dwar il-prattiki tajbin implimentati f'kumpaniji innovattivi fl-Istati Membri differenti.
Il-proġett pilota se jikkonsisti b'mod konkret fl-organizzazzjoni ta' laqgħat mal-partijiet ikkonċernati differenti millimplimentazzjoni tal-politiki dwar il-ħinijiet tax-xogħol: l-impjegaturi, dawk li jieħdu d-deċiżjonijiet, l-akkademiċi, it-trade unions, eċċ., sabiex jiddokumentaw l-impatt ta' dawn il-politiki fuq il-komponenti differenti tas-soċjetà.
Dawn il-laqgħat ser jiġu dokumentati u jsiru viżibbli għal kemm jista' jkun nies, b'mod partikolari permezz ta' seminars, webinars, filmati u rapporti li jsiru pubbliċi.
L-impatt ta' dan il-proġett pilota se jitkejjel mill-udjenza miġbura minn dawn id-diversi materjali edukattivi prodotti.
Is-suġġett tal-arranġamenmt tal-ħin tax-xogħol xi drabi jista' jwassal għal tensjonijiet soċjali f'ċerti pajjiżi.
Xogħol ta' dokumentazzjoni li jagħti vuċi lil impjegaturi, lil ħaddiema u lil partijiet ikkonċernati oħra abbażi ta' esperjenzi konkreti ta' suċċess f'firxa wiesgħa ta' setturi (SMEs u kumpaniji kbar, pubbliċi u privati, ekonomija soċjali, eċċ.) jista' jipprovdi kontribut pożittiv ħafna għad-djalogu soċjali Ewropew.
Dan il-proġett pilota se jikkonsisti f'żewġ fażijiet ewlenin: 1.
L-ewwel laqgħat f'diversi pajjiżi (mill-inqas: il-Ġermanja, l-Iżvezja, Franza, Spanja, il-Belġju, il-Portugall, l-Olanda, u r-Repubblika Ċeka...) u seminars f'diversi bliet Ewropej ser jiġu organizzati fl-2023. 2.
L-ewwel dokumenti, bil-miktub, infografika u filmati, se jsiru pubbliċi fl-2024.